Diari Oficial de la Generalitat Valenciana


Sumari del DOGV 5375, del 26-10-2006 (2006/11749)

Notificació de la resolució del recurs d'alçada, referència interna R-66/2006, a Lodefer, SL.
---------------------------------------------------------------------------------------------

### Dades del document

Número de DOGV
:   5375

Data del DOGV
:   26-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11710


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-66/2006, a Lodefer, SL. [2006/F11163]  
De conformitat amb el que establix l'art. 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Lodefder, SL, plaça Exèrcit Espanyol, 8 (46657 Gandia) la resolució del recurs d'alçada amb el número de referència interna R-66/2006.  
Resolució  
Examinat el recurs d'alçada formulat per Juan Antonio Grau Hervás, en representació de l'entitat Gete I, SA, contra la resolució sancionadora en l'expedient núm. VIVI/040503/210.  
Antecedents de fet  
Primer. Amb data 26 de maig de 2003, Susana Cañada Sebastiá, com a administradora de la comunitat de propietaris de l'edifici situat en Benimàmet (València), carrer En Projecte número 2, va presentar denúncia per defectes constructius a l'immoble, contra les entitats Gete I, SA, Lodefer, SL, i contra l'arquitecte Juan Antonio Grau Hervás.  
Fruit d'aquesta denúncia va ser la inspecció realitzada, que va donar lloc a l'informe de data 25 de juny de 2003 en el qual s'advertixen les següents deficiències i obres que s'han de realitzar:  
«Deficiències: Clavills en l'ampit superior a la porta 7a, escala F.  
Obres que s'han de realitzar:  
. Reparació en l'ampit superior de porta 7a F, mitjançant el picat i el sanejat de lluïts a la zona aclivellada, fins i tot disposició de banda de fibra de vidre trenat i nou lluït i pintura de la zona reparada, semblant a l'existent.»  
Es va remetre a l'entitat Gete I, SA, denunciada la invitació a obres corresponent.  
Segon. Davant la falta de compliment de la invitació a obres per l'entitat, amb data 1 d'abril de 2004 el cap del Servei Territorial d'Habitatge i Projectes Urbans de València, va acordar la iniciació del procediment sancionador per infracció de l'art. 6.10 de la Llei 1/1997, de la Generalitat Valenciana, i es va formular el corresponent plec de càrrecs contra les entitats Gete I, SA, i Lodefer, SL, com a promotor i constructor respectivament de l'immoble.  
Juan Antonio Grau Hervás, com a administrador de l'entitat Gete I, SA, i com a arquitecte de l'obra va al·legar que desconeixia el lloc o la ubicació dels defectes, i va sol·licitar ser acompanyat per inspector que ho concretara i va fer constar el seu número de telèfon. La inspecció de fiscalia no va poder concertar visita en no localitzar l'arquitecte, per la qual cosa el procediment va continuar.  
Tercer. Es va efectuar la proposta de resolució del procediment sancionador de data 17 de novembre de 2004, sense que donara lloc a cap al·legació per l'entitat Gete I, SA.  
La proposta de resolució va ser elevada a definitiva, mitjançant una resolució del cap del Servei Territorial d'Habitatge i Projectes Urbans de València, de data 17 de gener del 2006. La dita resolució imposa a l'entitat Gete I, SA, com a autor d'una falta molt greu, prevista i sancionada com a tal en l'art. 6.10 de la Llei 1/1997, una multa de 4.210,00 euros, i obliga l'expedientat que per si o a càrrec seu, realitze en el termini màxim de 15 dies, les obres de reparació de la barana superior de la porta 7a F, mitjançant el picat i el sanejament de lluïts a la zona aclivellada, fins i tot disposició de banda de fibra de vidre trenat i nou lluït i pintura de la zona reparada, semblant a l'existent.  
Cinqué. Contra aquesta resolució Juan Antonio Grau Hervás, com a administrador de l'entitat Gete I, SA, i arquitecte de l'obra, va interposar recurs d'alçada que es basa en essència en el fet d'afirmar que els defectes constructius sancionats no s'ajusten a la realitat, manifestant que la infracció no ha quedat demostrada.  
Fonaments de dret  
Primer. Competència  
És òrgan competent per a la resolució d'aquest recurs el director general d'Habitatge i Projectes Urbans, d'acord amb el que establix l'article 114 de la Llei de Règim Jurídic de les Administracions Públiques i del Procediment Administratiu Comú i l'article 19 del Decret 119/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Territori i Habitatge.  
Segon. Procediment  
S'ha observat en la tramitació de l'expedient el que disposen els articles 107, 110, 114 i 115 de la Llei de Règim Jurídic de les Administracions Públiques i del Procediment Administratiu Comú.  
Tercer. Sobre la resolució recorreguda  
És evident que els fets que van motivar la imposició de la sanció han sigut constatats per inspector de Fiscalia d'Habitatge dels Serveis Territorials d'Habitatge i Projectes Urbans de València, tal com consta en informe de data 25 de juny de 2003.  
Cal recordar que els informes dels tècnics de l'administració, tal com té recollida la jurisprudència reiterada del Tribunal Superior de Justícia de la Comunitat Valenciana, gaudixen d'una presumpció de fiabilitat i certesa, que ha de ser destruïda pels reclamants, bé mitjançant l'aportació d'altres informes, bé almenys assenyalant els aspectes en què l'informe incorre en incongruències o en errors patents d'apreciació.  
Tant la sanció com la multa s'han imposat correctament.  
Per allò que s'ha exposat,   
Vistes la Llei 30/1992, de Règim Jurídic de les Administracions Públiques, i la resta de legislació de general i pertinent aplicació i de conformitat amb la proposta de resolució de l'Àrea de Promoció, resolc:  
Desestimar el recurs d'alçada interposat per l'entitat Gete I, SA, formulat contra la resolució del cap del Servei Territorial d'Habitatge i Projectes Urbans de València de data 17 de gener de 2006, i confirmar-la en conseqüència.  
Contra la present resolució que posa fi a la via administrativa, es pot interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que puga exercir qualsevol altre recurs que estime oportú.  
València, 13 de juny de 2006.. El director general d'Habitatge i Projectes Urbans: Bernabé Bueno Miralles.